ai4bharat/Pralekha huggingface dataset:
وزارت دفاع
ہندوستان اور مالدیپ کےدرمیان چوتھا دفاعی تعاون مذاکرہ مالے میں منعقد ہوا
دفاعی سیکریٹری اور ان کے مالدیپ کے ہم منصب نے دو فریقی دفاعی معاہدوں کا وسیع جائزہ لیا؛ موجودہ مشقوں کی پیچیدگی کو بڑھانے پررضامندی کا اظہار
ہندوستان اور مالدیپ میں 19 مارچ 2023 کو مالے میں چوتھے ڈیفنس کوآپریٹیو ڈائیلاگ یعنی دفاعی تعاون مذاکرات کا انعقاد کیا۔ ان مذاکرات کی صدارت دفاعی سیکریٹری گردھر آرمانے اور ان کے مالدیپ کے ہم منصب چیف آف ڈیفنس فورس ، مالدیپ نیشنل ڈیفنس فورسز میجر جنرل عبداللہ شمال نے مشترکہ طور پر کی۔
یہ ڈی سی ڈی دونوں ممالک کے درمیان سب سے بڑا ادارہ جاتی باہمی مکالماتی نظام ہے۔ دونوں مسلح افواج کے درمیان مستقبل میں تعلقات کے تعین میں اس کی اہمیت کو دیکھتے ہوئے دونوں ممالک ان مذاکرات کو اہمیت دیتے رہے ہیں۔ مذاکرات کے دوران موجودہ وقت میں جاری دفاعی تعاون سے متعلق سرگرمیوں کا جائزہ لیا گیا اور دونوں فریق نے بڑھتے ہوئے ربط پر اطمینان کا اظہار کیا۔ مذاکرات میں موجودہ باہمی مشق شامل تھی اور اس دوران دونوں ممالک میں ان مشقوں کی پیچیدگی کو بڑھانے پر رضامندی کا اظہار کیا۔
ہندوستان اور مالدیپ کی مسلح افواج کے ذریعے کئی شعبوں میں باہمی تعاون کی تلاش جاری ہے اور بڑھتی ہوئی مصروفیت باہمی تعلقات کے مستقبل کے لئے ایک مثبت اشارہ ہے۔ جناب گردھر ارمانے میجرنل جنرل عبداللہ شمال اور ان کے نمائندہ وفد کو ایک مثبت بات چیت کے لئے مبارکباد دی اور کہا کہ ہندوستان چوتھے ڈی سی ڈی میں بنی عام سمجھ کی بنیاد پر جڑاؤ جاری رکھنے کے لئے تیار ہے۔
مالدیپ کے دورے کے دوران، دفاعی سیکریٹری نے وزیر دفاع محترمہ ماریہ احمد دی دی اور خارجہ امور کے وزیر مملکت جناب عبداللہ شاہد سے بھی ملاقات کی۔
صحت اور خاندانی بہبود کی وزارت
ڈاکٹر ہرش وردھن شدید دماغی بخار / جاپانی گردن توڑ بخار کی روک تھام اور بندوبست کے سلسلے میں اقدامات کا جائزہ لینے کے لئے بہار جارہے ہیں
نئیدہلی17جون۔صحت اورخاندانی فلاح وبہبود کے مرکزی وزیر ڈاکٹر ہرش وردھن نے بہار کے اپنے دورے سے پہلے کہا ہے :’’ مرکز نے ریاست بہار کو شدید دماغی بخار  اور جاپانی گردن توڑ بخار  کے واقعات میں حالیہ اضافے کی روک تھام اور ان کے بندوبست میں ہرممکن مدد کا یقین دلایا ہے ۔ میں ریاستی حکومت کے ساتھ صورتحال کا جائزہ لینے کے لئے کل مظفر پور جارہا ہوں ۔‘‘ مرکزی وزیر صحت اپنے دورے کے موقع پر وہاں تعینات ماہرین کی ٹیموں کے ساتھ رابطہ قائم کریں گے اورریاستی سطح کی میٹنگ سے خطاب کریں گے ۔ انہوں نے کہا :’’ میں مرکزکی اعلیٰ سطح کی ٹیم کی طرف سے سفارش کردہ اقدامات کے بندوبست پر تبادلہ خیال کروں گا اور اس بات کی کوشش کروں گا کہ قومی صحت مشن  کی طرف سے پوری حمایت فراہم کی جائے،جس سے صحت نظام مضبوط ہوسکے ۔ اس کے علاوہ دیگر وزارتیں اور مرکزی حکومت ،جس میں خواتین اوربچوں کی ترقی کی وزارت بھی شامل ہے ، فوری طور پر اور طویل مدتی اقدامات کرنے والوں کی ٹیم میں شامل ہوں ۔‘‘
ڈاکٹر ہرش وردھن نے مزید کہا کہ وزارت صحت صورتحال کا مسلسل جائزہ لے رہی ہے اور اے ای ایس / جے ای کیسوں کے بندوبست میں ریاستی صحت حکام کی مد د کررہی ہے ۔ ڈاکٹر ہرش وردھن نے مزید کہا :’’ متاثرہ علاقوں میں مرکزی اورریاستی ٹیموں کی 24 گھنٹے مسلسل موجودگی اور ان کی طرف سے کئے جانے والے احتیاطی اقدامات نے لوگوں میں اعتماد پیدا کردیا ہے ۔ ہم جلد ہی اے ای ایس / جے ای کیسوں کو بڑھنے سے رو ک دیں گے۔‘‘
ریاست بہار کو فراہم کی جانے والی امداد کی وضاحت کرتے ہوئے ڈاکٹر ہرش وردھن نے بتایا :’’ وزارت صحت کی طرف سے محتلف امراض کے ماہرین کی اعلیٰ سطح کی ایک ٹیم کو تعینات کیا گیا ہے ۔ این سی ڈی سی / این وی بی ڈی سی پی / آئی سی ایم آر / ایمس ، پٹنہ / وزارت صحت کے بچوں کی دیکھ بھال کے ڈویژن کے ماہرین اس مرکزی ٹیم میں شامل ہیں اور شدید دماغی بخار نیز جاپانی گردن توڑ بخار کے بڑھتے ہوئے واقعات کی روک تھام میں ریاست کی مدد کررہے ہیں ۔‘‘ مرکزی وزیر صحت نے حال ہی میں دو مواقع پر بہار کے وزیر صحت جناب منگل پانڈے سے ملاقات کی تھی اور مظفر پور میں اے ای ایس کے بڑھتے ہوئے واقعات اور گیاسے جے ای کے بڑھتے ہوئے واقعات پرتبادلہ خیال کیا تھا ۔ انہوں نے ریاستی وزیر صحت کے ساتھ ان امراض کی روک تھام کے لئے عوامی صحت کے اقدامات پر بات چیت کی تھی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2480
(Visitor Counter : 37
وزارات ثقافت
ہندوستان کے خلائی پروگرام کے سفر پر پردھان منتری سنگر ہالیہ کا پہلا لائٹ اینڈ ساؤنڈ شو آج شروع ہوا
مثالی شخصیت اور اداکار امیتابھ بچن نے اسکرپٹ کو اپنی آواز سے سجایا ہے
|
|
اہم جھلکیاں:
- اس شو میں ریاضی اور فلکیات کے بارے میں قدیم ہندوستانی معلومات کو بھی دلچسپ انداز میں دکھایا گیا ہے۔
- دوسرا شو، جسے پہلے ہی منتخب کیا جا چکا ہے، ہندوستان کی جدوجہد آزادی کی گمنام خواتین جنگجوؤں کی بہادری کا احاطہ کرے گا۔
- شو کا وقت، یعنی شام 6.30 بجے کا وقت اتنا طے کیا گیا ہے کہ سنگرہالیہ آنے والاکوئی بھی شخص رعایتی کومبو ٹکٹ کی سہولت کا فائدہ اٹھا سکتا ہے۔
پردھان منتری سنگرہالیہ کے لائٹ اینڈ ساؤنڈ شو کی پہلی قسط آج نئی دہلی میں شروع کی گئی۔
پارلیمانی امور اور ثقافت کے مرکزی وزیر مملکت جناب ارجن رام میگھوال، مرکزی وزیر مملکت برائے امور خارجہ اور ثقافت شریمتی۔ میناکشی لیکھی، شری ایس سوما ناتھ سکریٹری، محکمہ خلائی امورجناب نریپیندر مشرا، چیئرمین، ایگزیکٹو کونسل، این ایم ایم ایل ،ڈاکٹر اے سوریہ پرکاش، وائس چیئرمین، ایگزیکٹو کونسل،این ایم ایم ایل اور ونگ کمانڈر شری راکیش شرما جو خلا میں داخل ہونے والے پہلے ہندوستانی شہری ہیں، اس موقع پر موجود تھے۔ تقریب میں وزارت ثقافت کے سینئر افسران نے بھی شرکت کی۔
یہ شو پردھان منتری سنگرہالیہ کمپلیکس میں ایک اہم اضافہ ہے۔ پہلی قسط آزادی کے بعد سے ہندوستان کے خلائی پروگرام کے شاندار سفر کو پیش کرتی ہے۔ اس شو میں ریاضی اور فلکیات کے بارے میں قدیم ہندوستانی علم کو بھی دلچسپ انداز میں دکھایا گیا ہے جس نے دنیا کے مختلف تحقیقی مقامات پر ان خصوصی موضوعات کی بعد میں ترقی میں بہت زیادہ تعاون کیا۔
شو میں ایک دلچسپ اسکرپٹ ہے جس میں ایک تلاش و تحقیق کا ذوق رکھنے والی نوجوان لڑکی زمین سے باہر کی کائنات کے بارے میں اب تک انسانی رسائی سے دور رہنے والی معلومات حاصل کرتی ہے۔ اس موضوع پر دی گئی معلومات مختلف عمر کے افراد کے لیے ایک دلچسپ بیان ہے۔مثالی شخصیت اور اداکار امیتابھ بچن نے اسکرپٹ کو اپنی آواز سے سجایا ہے۔پورے شو کو ایگزیکٹو کونسل کے ممبران شری نریپیندر مصرا، چیئرمین، ایگزیکٹو کونسل این ایم ایم ایل ، ڈاکٹر اے سوریہ پرکاش، وائس چیئرمین، ایگزیکٹو کونسل،این ایم ایم ایل ڈاکٹر ونے سہسر بدھے، ممبر، ڈاکٹر سوپن داس گپتا، ممبر، پروفیسر کپل کپور، ممبر، شری سنجیو نندن سہائے، ڈائریکٹر، پی ایم ایس اور دیگر عہدیداران کی وسیع رہنمائی میں تیار کیا گیا ہے ۔ پروڈکشن کی نگرانی سنٹرل بورڈ آف فلم سرٹیفیکیشن کے چیئرمین شری پرسون جوشی اور ایم جے اکبر نے کی۔
یہ قسط تقریباً 30 منٹ پر محیط ہے، جس میں آج کے جدید لانچنگ اسٹیشنوں اور خلائی تحقیق کے اسٹیشنوں تک سائیکلوں پر لے جانے والے آلات کے ابتدائی دنوں کا احاطہ کیا گیا ہے۔ اسکرپٹ میں ہندوستان کے شاندار خلائی سفر کے تمام اہم سنگ میلوں کا احاطہ کیا گیا ہے۔ شو کو سی ایس ڈائرکٹ نے بنایا ہے۔
بھارت نہ صرف سیٹلائٹ اور راکٹ لانچ کر رہا ہے بلکہ چاند اور مریخ پر بھی کامیابی سے مشن بھیج چکا ہے۔ مختلف ممالک کے لیے مصنوعی سیارہ چھوڑ کر، ہندوستان نے خلائی ٹیکنالوجی میں سب سے ترقی یافتہ ممالک میں ایک نمایاں مقام حاصل کیا ہے۔
دوسرا شو، جسے پہلے ہی منتخب کیا جا چکا ہے، ہندوستان کی جدوجہد آزادی کی گمنام خواتین جنگجوؤں کی بہادری کا احاطہ کرے گا۔ توقع ہے کہ یہ فروری 2023 تک تیار ہو جائے گا۔ شو کا وقت، یعنی شام 6.30 بجے کا وقت اتنا طے کیا گیا ہے کہ سنگرہالیہ آنے والاکوئی بھی شخص رعایتی کومبو ٹکٹ کی سہولت کا فائدہ اٹھا سکتا ہے۔
قانون اور انصاف کی وزارت
مرکزی کابینہ نے نامیبیا اور پناما کےانتخابات کا انتظام کرنے والے اداروں اور ہندوستان کے درمیان مفاہمی عرضداشت کی منظوری دے دی
نئی دہلی 07فروری۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں الیکشن کمیشن آف نامیبیا  اور الیکٹورل ٹریبیونل آف پناما کے ساتھ انتخابی انتظامات اوربندوبست کے میدان میں ہند-نامیبیا –پناما باہمی تعاون کی عرضداشت کو منظوری دے دی گئی ۔
خاص خاص باتیں:
اس مفاہمتی عرضداشت میں ایسے ضابطے /شقیں شامل ہیں،جن کے تحت انتخابی عمل کی تنظیم اور تکنیکی فروغ کے میدان اورتجربے کے باہمی تبادلے سمیت انتخابی انتظامات کے میدان میں باہمی تعاون کا انتظام ہے ۔ علاوہ ازیں اس مفاہمتی عرضداشت کی روسے باہمی مشاورت کے ذریعہ انتخابی عمل کے تکنیکی فروغ ، معلومات کے باہمی تبادلے ، ادارہ جاتی استحکام ،اہلیت سازی اورعملے کی تربیت کے ضابطے شامل ہیں ۔
اثرات:
اس مفاہمتی عرضداشت کا مقصد الیکشن کمیشن آف نامیبیا اورالیکٹورل ٹریبونل آف پناما  کے لئے تکنیکی امدادفراہم کرانا ہے۔ اس میں انتخابی انتظام اوربندوبست کے میدان میں باہمی تعاون اوراپنے اپنے ملکوںمیں انتخابات کرائے جانے کے عمل کو فروغ دینا ہے۔ اس مفاہمتی عرضداشت کے نتیجے میں ہندوستان کے بین الاقوامی مراسم کو مزید تقویت حاصل ہوگی۔
پس منظر :
یادرہے کہ الیکشن کمیشن بعض بیرونی ممالک اورایجنسیوں کے ساتھ انتخابات کے اموراورچناؤ کے عمل کے میدان میں باہمی تعاون کو فروغ دیتا رہا ہے۔یہ عمل متعلقہ ممالک کے ذریعہ دستخط کی جانے والی مفاہمتی عرضداشت کے معینہ طریقے سے کیا جاتا رہا ہے۔ یادرہے کہ الیکشن کمیشن ایسا آئینی ادارہ ہے ، جو دنیا میں سب سے بڑے پیمانے پر انتخابی عمل انجام دیتا ہے۔اس کے ساتھ ہی الیکشن کمیشن کی ذمہ داری ہے کہ تقریباََ 83 کروڑ ہمہ جہت سیاسی ومشاشی پس منظر کے حامل ووٹروں کے ملک میں آزاد اور صاف ستھرے چناؤ کرائے جائیں ۔ہندوستان میں جمہوریت کی کامیابی نے دنیا کے تما م سیاتی نظاموں کو اپنی طرف متوجہ کیا ہے۔الیکشن کمشنر اپنے کام میں مزید مہارت حاصل کرنے کی غرض سے انتخابات کے میدان میں باہمی تعلقات کے فروغ کے لئے مختلف غیر ملکی انتخابی اداروں سے تجاویز موصول ہوتی رہتی ہیں۔الیکشن کمیشن کی جانب سے یہ تجاویز قانونی امور کی وزارت کے محکمہ قانون سازی کو ارسال کردی جاتی ہیں۔
الیکشن کمیشن آف نامیبیا  اور الیکٹورل ٹریبیونل آف پناما کے ساتھ انتخابی عمل کے میدان میں باہمی تعاون کی مفاہمتی عرضداشت پر دستخط کئے جانے کے امور پرفیصلہ کے لئے یہ تجاویز محکمہ ہذا کو بھیج دی گئی ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-747
(Visitor Counter : 64
نوجوانوں کے امور اور کھیل کود کی وزارت
بھاوینا پٹیل نے ٹوکیو پیرالمپک کھیلوں میں تاریخ رقم کی، بھارت کے لئے ٹیبل ٹینس میں اب تک کا پہلا تمغہ جیتا
جناب انوراگ ٹھاکر نے جناب نریندر مودی اور بھاوینا پٹیل کی 2010 کی یادگار تصویر مشترک کی
نئی دہلی، 29/اگست2021 ۔
اہم جھلکیاں:
وزیر اعظم نے اتوار کو سویرے ژہویِنگ کے خلاف فائنل میچ کے بعد بھاوینا کو فون کیا اور چاندی کا تمغہ جیتنے پر مبارک باد دی۔
بھاوینا بین پٹیل نے آج ٹوکیو پیرالمپک میں خواتین سنگل کلاس 4 ٹیبل ٹینس میں بھارت کا پہلا سلور میڈل جیت کر تاریخ رقم کی۔ قومی یوم کھیل 2021 کے موقع پر چاندی کا تمغہ جیتنا ملک کے لئے کسی حیرت انگیز اور یادگار تحفے سے کم نہیں ہے۔
نوجوانوں کے امور اور کھیل کود کے مرکزی وزیر جناب انوراگ ٹھاکر تاریخ میں واپس چلے گئے اور کچھ یادگار لمحوں کو یاد کیا، جو وزیر اعظم جناب نریندر مودی نے بھاوینا کے ساتھ مشترک کئے تھے۔ مرکزی وزیر نے 2010 کی ایک تصویر مشترک کی، جس میں بھاوینا اور ان کی ساتھی سونل بین پٹیل کو گجرات کے اس وقت کے وزیر اعلیٰ جناب نریندر مودی نے نوازا تھا۔ جناب ٹھاکر نے اپنے ٹویٹر پر تحریر کیا ’’سونل اور بھاوینا 2010 کے دہلی دولت مشترکہ کھیلوں کے لئے جارہی تھیں، وزیر اعلیٰ نریندر مودی نے ملاقات کی اور ان کی، اپنی بہترین کارکردگی کے مظاہرے کے لئے حوصلہ افزائی کی۔‘‘
’’کھیل کلچر کی تعمیر، ہر ایک کھیل اور کھلاڑی کی حمایت کرنا ایک تاعمر کوشش رہی ہے، جو آج بھی جاری ہے۔ اس کے خوشگوار نتائج مل رہے ہیں۔ کھلاڑیوں کے حامی وزیر اعظم!‘‘ وزیر اعظم نے اتوار کو سویرے، ژہوینگ کے خلاف فائنل میچ کے بعد بھاوینا کو فون کیا اور چاندی کا تمغہ جیتنے پر مبارک باد دی۔
کلاس4 زمرے میں دنیا کی 12ویں مقام پر موجود 34 سالہ بھارتی پیرا- ٹیبل ٹینس کھلاڑی بھاوینا کا فائنل میں یِنگ کے خلاف سخت مقابلہ تھا۔ سونے کے تمغے کے لئے ہونے والے میچ میں بھاوینا کو دنیا نمبر ایک کھلاڑی سے 0-3 سے شکست کا سامنا کرنا پڑا۔ دنیا کی نمبر ایک کھلاڑی یِنگ کے پاس اب چار پیرالمپک کھیلوں سے 6 سونے کے تمغے ہیں۔ بھاوینا اپنے شروعاتی گروپ اسٹیج میچ میں بھی چین کی کھلاڑی کے خلاف ہار گئی تھیں، لیکن پری- کوارٹر مرحلے کے بعد بھاوینا نے جس کارکردگی کا مظاہرہ کیا وہ قابل ذکر ہے۔ پیرا لمپک کھیلوں میں پہلی مرتبہ حصہ لے رہی بھاوینا نے اپنے سے اوپر رینک والی برازیل کی جوائس ڈی اولیویرا کے خلاف آخری 16 کے میچ میں سیدھے گیم میں 3-0 سے جیت حاصل کی تھی۔ کوارٹر فائنل میں سربیا کی بوری سلاوا پیریک ، بھاوینا کی حریف تھیں، جو گولڈ میڈل کے ساتھ 2016 ریو پیرالمپک کھیلوں میں چاندی کا تمغہ جیتنے والی بھی تھیں۔ بھارتی کھلاڑی بھاوینا نے اس مقابلے میں 3-0 سے جیت حاصل کی۔ سیمی فائنل میں بھاوینا نے 2012 پیرا لمپک کھیلوں میں سونے کا تمغہ جیتنے والی اور 2016 پیرا لمپک کھیلوں میں چاندی کا تمغہ جیتنے والی ژیانگ میاؤ کو 3-2 سے شکست دی۔
بھاوینا کو بھارت سرکار کے ذریعے بین الاقوامی مقابلوں میں حصہ لینے کے لئے 2.85 لاکھ روپئے کی مالی مدد ٹیبل ٹینس کی ٹیبل خریدنے، ٹی ٹی روبوٹ ’بٹر فلائی – ایمیکس پرائم‘ کے ساتھ ساتھ ایک 2.74 لاکھ روپئے کی اوٹوبوک وہیل چیئر کی خرید کے لئے ممکنہ مدد دی گئی ہے۔
وزارت خزانہ
ہندوستان کے بیرونی قرض22 -2021 پر اسٹیٹس رپورٹ کا 28 واں ایڈیشن جاری
وزارت خزانہ کے اقتصادی امور میں بیرونی قرض کے انتظامی یونٹ  نے ہندوستان کے بیرونی قرض 22 -2021 سےمتعلق اسٹیٹس رپورٹ کا 28 واں ایڈیشن جاری کیا ہے۔
ہندوستان کا بیرونی قرض، مارچ 2021 کے آخر تک 573.7 ارب امریکی ڈالر کے مقابلے میں، مارچ 2022 کے آخر تک 620.7 ارب امریکی ڈالر پر 8.2 فیصد بڑھ گیا۔ جب کہ اس میں سے 53.2 فیصد امریکی ڈالر میں تھا، ہندوستانی روپے کا قرض،جس کا 31.2 فیصد کا تخمینہ لگایا گیا، دوسرا سب سے بڑا تھا۔
جی ڈی پی کے تناسب کے طور پر بیرونی قرضہ ایک سال پہلے 21.2 فیصد کے مقابلے مارچ 2022 کے آخر تک 19.9 فیصد تک گر گیا۔ بیرونی قرضوں کے تناسب کے طور پر غیر ملکی کرنسی کے ذخائر، مارچ 2022 کے آخر میں 97.8 فیصد پر ایک سال پہلے کے 100.6 فیصد کے مقابلے میں قدرے کم رہے۔
طویل مدتی قرض کا تخمینہ 499.1 ارب امریکی ڈالر کاہے، جو 80.4 فیصد کا سب سے بڑا حصہ ہے، جبکہ قلیل مدتی قرض، 121.7 ارب امریکی ڈالر، مجموعی قرض کا19.6فیصد ہے۔ قلیل مدتی تجارتی قرضہ، بنیادی طور پر تجارتی کریڈٹ  مالیاتی درآمدات کی شکل میں تھا۔
تجارتی قرضے ، این آر آئیز کے ڈیپازٹس، مختصر مدت کے تجارتی قرضے اور کثیر جہتی قرضے مل کر مجموعی بیرونی قرضوں کا 90 فیصد بنتے ہیں۔ جب کہ مارچ 2021 کے آخر اور مارچ 2022 کے آخر میں این آر آئی ڈیپازٹس میں معمولی اضافہ ہوا، دوسری طرف سیبیز، قلیل مدتی تجارتی کریڈٹ اور کثیر جہتی قرضے، اسی مدت کے دوران، پھیل گئے۔ سیبیز میں اضافہ، قلیل مدتی تجارتی کریڈٹ اور کثیر جہتی قرضوں کا ایک ساتھ اضافہ، این آر آئی ڈیپازٹس میں ہونے والی کمی سے نمایاں طور پر بڑا تھا۔
مارچ 2022 کے آخر تک، خودمختار بیرونی قرضے  کی رقم 130.7 ارب امریکی ڈالر تھی، جو ایک سال پہلے کی سطح کے مقابلے میں 17.1 فیصد زیادہ ہے، جو 22 -2021 کے دوران آئی ایم ایف کی طرف سے ایس ڈی آرز کی اضافی مختص کی عکاسی کرتا ہے۔ مارچ 2021 کے آخر تک ڈی آرز میں اضافہ ہو کر یہ 5.5 ارب امریکی ڈالر سے بڑھ کر 22.9 ارب امریکی ڈالر ہو گئے۔ دوسری طرف جی-سیک کی ایف پی آئی ہولڈنگ، ایک سال پہلے 20.4 ارب امریکی ڈالر سے کم ہو کر 19.5ارب امریکی ڈالر ہو گئی ہے۔
غیر خودمختار بیرونی قرض، جس کا تخمینہ مارچ 2022 کے آخر تک 490.0 ارب امریکی ڈالر کاتھا، اس میں ایک سال پہلے کی سطح کے مقابلے میں 6.1 فیصد کااضافہ ہوا۔ سیبیز، این آر آئی ڈپازٹس، اور قلیل مدتی تجارتی کریڈٹ، 22 -2021 کے دوران درآمدات میں اضافہ کے باعث ،غیر خودمختار قرضوں کا تقریباً 95 فیصد ہو گیاہے۔
قرض کی خدمت کا تناسب 22 -2021 کے دوران 8.2 فیصد سے 2020-21 کے دوران گر کر 5.2 فیصد پر آگیا جس کی وجہ موجودہ رسیدوں میں تیزی اور قرض کی خدمت کی ادائیگیوں میں کمی آئی ہے۔ مارچ 2022 کے آخر تک بیرونی قرضوں کے مجموعہ سے پیدا ہونے والی قرض کی خدمت کی ادائیگی کی ذمہ داریاں، آنے والے سالوں میں نیچے کی طرف جانے کا امکان ہے۔
کراس کنٹری تناظر میں، ہندوستان کا بیرونی قرضہ معمولی ہے، جو عالمی سطح پر 23ویں پوزیشن پر ہے۔ مختلف قرضوں کے خطرے کے اشارے کے لحاظ سے، ہندوستان کی پائیداری کم اور درمیانی آمدنی والے ممالک  سے بحیثیت گروپ اور ان میں سے بہت سے انفرادی طور پر بہتر تھی۔
اسٹیٹس رپورٹ تک رسائی کے لیے درج ذیل لنک پر کلک کریں:
https://dea.gov.in/sites/default/files/India%27s%20External%20Debt%20-%20A%20Status%20Report%202021-22.pdf
بہت چھوٹی، چھوٹی اور درمیانی صنعتوں کی وزارت
خام مال کی قیمتوں میں اضافہ
نئی دہلی،3فروری ،2022
چھوٹی ،بہت چھوٹی اور درمیانی صنعتوں کی وزارت کے تحت نیشنل اسمال انڈسٹریز کارپوریشن لیمیٹڈ ایک عوامی شعبہ کی کمپنی ہے جو ایم ایس ایم ای کو مٹیرئل کی خریداری کے لیے بلک مینوفیکچررز کے ساتھ انتظامات کر کے اپنے خام مال کی ضروریات کو پورا کرنے میں سہولت فراہم کرتی ہے۔ این ایس آئی سی ایم ایس ایم ای کو سپلائرس کو ادائگی کےلئے بینک گارنٹی کے خلاف اپنے خام مال اسسٹنس اسکیم کےتحت مالی مدد بھی فراہم کرتا ہے ۔ این ایس آئی سی نے خام مال کی قیمتوں میں باقاعدگی سے اضافے کا معاملہ خاص طور پر وبائی امراض کے بعد بڑے پیمانے پر پروڈیوسروں کے ساتھ باقاعدگی سے اٹھایا۔ مزید یہ کہ حکومت ہند نے خام مال میں اضافے کے مسئلے سے نمٹنے کے لیے کئی اقدامات کیے ہیں جن میں ایم ایس ایم ای شعبہ بھی شامل ہے:
- حکومت نے لوہے اور فولاد کی پیداوار میں اضافہ اور دستیابی کو یقینی بنانے کے لیے، کان کنی اور معدنی پالیسی میں اصلاحات جیسے ریاستی/مرکزی پی ایس یو کے ذریعے اڈیشہ کی ضبط شدہ کام کرنے والی کانوں کو جلد فعال کرنے اور اسٹیل پروڈیوسروں کے ذریعہ پیداوار اور صلاحیت کے استعمال کو بڑھانے جیسے اقدامات کئے ہیں۔
- مرکزی بجٹ 2021-22 میں، نان الائے، الائے اور اسٹین لیس اسٹیل کی سیمی فلیٹ اور لانگ پروڈکٹ پر کسٹم ڈیوٹی کو یکساں طور پر کم کر کے 7.5 فیصد کر دیا گیا ہے۔ مزید، اسٹیل اسکریپ پر بنیادی کسٹم ڈیوٹی  کو 31 مارچ 2022 تک کی مدت کے لیے مستثنیٰ کردیا گیا ہے۔ مذکورہ بالا کے علاوہ، بعض اسٹیل مصنوعات پر اے ڈی ڈی اور سی وی ڈی کو بھی منسوخ / عارضی طور پر منسوخ کردیا گیا ہے۔
- غیر اہم ایپلی کیشنز کے طورپر استعمال ہونے کی وجہ سے ہاؤسنگ/تعمیراتی شعبے میں مصروف ثانوی اور ایم ایس ایم ای شعبہ کی اسٹیل انڈسٹری کو راحت دینے کے لیے، 8 ملی میٹر سے کم ٹی ایم ٹی سلاخوں کو کوالٹی کنٹرول آرڈر کے دائرے سے مستثنیٰ کر دیا گیا ہے۔
- اسٹیل کی وزارت نے سی پی ڈبلیو ڈی، ایم او آر ٹی ایچ وغیرہ کو یہ وضاحتیں بھی جاری کی ہیں کہ اگر اسٹیل متعلقہ بی آئی ایس کے مطابق ہو تو لوہے، اسٹیل اسکریپ اور ڈی آر آئی کا استعمال کرتے ہوئے پیداوار کے مختلف راستوں سے تیار ہونے والے اسٹیل کو یکساں طورپر سمجھا جانا چاہیے۔
یہ معلومات آج لوک سبھا میں چھوٹی ،بہت چھوٹی اور درمیانی صنعتوں کے مرکزی وزیر جناب نارائن رانے نے ایک تحریری جواب میں دی۔
ش ح ۔ا م۔
U:1087
(Visitor Counter : 111
وزیراعظم کا دفتر
وزیراعظم نے، جن جاتیہ گورودِوس پر رانچی میں ‘ بھگوان برسا منڈا اسمرتی ادیان سہ سوتنترتا سینانی سنگرہا لیہ ’ کا افتتاح کیا
وزیراعظم نے جناب اٹل بہاری واجپئی کو خراج عقیدت پیش کیا ، جن کی مضبوط قوت ارادی کی وجہ سے جھارکھنڈ کا قیام عمل میں آیاتھا
‘‘آزادی کے اس امرت کال میں ملک نے ہندوستان کی قبائلی روایات اور شجاعت پر مبنی کہانیوں کو مزید معانی اور مزید شناخت عطا کرنے کا فیصلہ کیا ہے ’’
‘‘یہ میوزیم ، ہماری آدیواسی ثقافت کا جیتا جاگتا مقام بنے گا ، جس میں جدوجہد آزادی میں آدیواسی مرووخواتین مجاہدین آزادی کے تعاون اور قربانیوں کو پیش کیا جائے گا’’
‘‘ بھگوان برسا منڈا نے سماج کے لئے زندگی گزاری ، اپنی ثقافت اور اپنے ملک کے لئے اپنی جان قربان کی – اسی لئے وہ آج بھی ہمارے عقیدے ، ہمارے جذبے میں بطور بھگوان زندہ ہیں’’
حکومت ہند نے اعلان کیا ہے کہ بھگوان برسا منڈا کی سالگرہ جن جاتیہ گورو دوس کے طورپر منائی جائے گی۔ اس موقع پروزیراعظم جناب نریندر مودی نے آج ویڈیو کانفرنسنگ کے ذریعہ رانچی میں بھگوان برسا منڈا اسمرتی ادیان سہ سوتنترتا سینانی سنگرہالیہ کا افتتاح کیا۔ اس موقع پر جھارکھنڈ کے گورنر اور وزیراعلیٰ اور مرکزی وزراء بھی موجود تھے۔
مجمع سے خطاب کرتے ہوئے وزیر اعظم نے کہا کہ آزادی کے اس امرت کال میں ملک میں ہندوستانی قبائلی روایات اور ان کی شجاعت پر مبنی کہانیوں کو مزید معانی اور مزید شناخت عطا کرنے کا فیصلہ کیا ہے۔اس مقدس موقع پر ملک کو مبارکباددیتے ہوئے وزیر اعظم نے کہا ‘‘ اس کے لئے ایک تاریخی فیصلہ لیا گیا ہے کہ آج سے ہرسال یہ ملک 15 نومبر یعنی بھگوان برسا منڈا کے یوم پیدائش کو‘ جن جاتیہ گورو دوس ’ کے طور پر منائے گا۔
وزیراعظم نے جناب اٹل بہاری واجپئی کو بھی خراج عقیدت پیش کیا ، جن کی مضبوط قوت ارادی کی وجہ سے ریاست جھارکھنڈ کا قیام عمل میں آیا ۔ جناب مودی نے کہا ‘‘ اٹل جی وہ پہلے شخص تھے ، جنہوں نے ملک کی حکومت میں علیحدہ قبائلی وزارت قائم کی اور آدیواسیوں کے مفادات کو ملک کی پالیسیوں سے جوڑا ۔ ’’
وزیراعظم نے بھگوان برسا منڈا میموریل ادیان اور فریڈم فائٹر میوزیم کے لئے ملک کی آدیواسی سوسائٹی اور ہندوستان کے ہرایک شہری کو مبارکباددی ۔ انہوں نے کہا ‘‘ یہ میوزیم ہماری قبائلی ثقافت کا جیتا جاگتا مقام بنے گا ، جہاں جدوجہد آزادی میں آدیواسی مرووخواتین مجاہدین آزادی کے تعاون اور قربانیوں کو پیش کیا جائے گا۔’’
بھگوان برسا منڈا کے وژن کا ذکرکرتے ہوئے وزیراعظم نے کہا کہ بھگوان برسا جانتے تھے کہ جدیدیت کے نام پر تکثیریت ، قدیمی شناخت اور قدرت سے چھیڑ چھاڑ معاشرے کی فلاح کا طریقہ نہیں ہے۔ اس کے ساتھ ہی وہ جدید تعلیم کے بھی حامی تھے اور ان کے اندر خود اپنے معاشرے میں پھیلی برائیوں اور اس کی کمیوں کے خلاف بولنے کا حوصلہ تھا۔ وزیراعظم نے کہا کہ جدوجہد آزادی کا مقصد ، ہندوستانی اقتدار کی منتقلی ، ہندوستان کے لئے فیصلہ لینے کا اختیار ہندوستانیوں کے ہاتھ میں سونپنا تھا۔ لیکن اس کے ساتھ ہی ‘ دھرتی آبا’ کے لئے لڑائی اس سوچ کے خلاف لڑائی تھی ، جس کے ذریعہ ہندوستان کے قبائلی معاشرے کی شناخت کو مٹانے کی کوشش کی جارہی تھی۔ وزیراعظم نے کہا ‘‘ بھگوان برسا نے معاشرے کے لئے زندگی بسر کی ، اپنی ثقافت اور اپنے ملک کے لئے زندگی قربان کردی ۔ اسی لئے وہ آج بھی ہمارے عقیدے ، ہمارے جذبے میں بطور بھگوان زند ہ ہیں۔ دھرتی آبا ،اس زمین پر زیادہ دنوں تک قیام تو نہیں کرسکے ،لیکن اپنی مختصر زندگی میں ملک کی ایک مکمل تاریخ رقم کردی اور ہندوستان کی آنے والی نسلوں کو رہنمائی عطا کی ۔’’
صحت اور خاندانی بہبود کی وزارت
خاندانی منصوبہ بندی کیلئے بجٹ
نئی دہلی،28؍ جون، خاندانی منصوبہ بندی کے لئے مختص بجٹ ری پروڈکٹیو چائلڈ ہیلتھ  کے کُل فلیکسی پول بجٹ سے 2.5 فیصد زیادہ ہے۔ 19-2018 میں خاندانی منصوبہ بندی کے لئے مختص بجٹ بچوں ری پروڈکٹیو چائلڈ ہیلتھ فلیکسی پول کے بجٹ سے تقریباً 15.5 فیصد زیادہ مختص کیا گیا ہے۔
بجٹ کا 12.7 فیصد اہم ایف پی سرگرمیوں کے لئے مختص کیا گیا ہے، جبکہ 0.6 فیصد ایف پی تربیت کے لئے اور 2.2 فیصد پروگرام بندوبست کے لئے مقرر کیا گیا ہے۔
ریاستیں قومی صحت مشن میں اپنے فنڈ اور پروگرام نافذ کرنے کے منصوبے اور اپنی ترجیحات اور ضروریات کے مطابق مختص کرتے ہیں۔ اس لئے کسی خاص طریقۂ کار کے لئے پہلے سے طے شدہ فیصد رقم مختص نہیں کی جاتی۔
صحت اور خاندانی بہبود کے وزیر مملکت جناب اشونی کمار چوبے نے آج لوک سبھا میں ایک سوال کا تحریری جواب دیتے ہوئے ایوان کو مذکورہ معلومات فراہم کیں۔
۔۔۔۔۔۔۔۔۔۔۔

U- 2671
(Visitor Counter : 43
نائب صدر جمہوریہ ہند کا سکریٹریٹ
نائب صدر جمہوریہ نے بھارت میں سولر پی وی سیلز اور ماڈیول کی پیداوار بڑھانے پر زور دیا
قابل تجدید توانائی  سیکٹر میں تربیت یافتہ افرادی قوت میں سرمایہ کاری کریں تاکہ اس کی مکمل صلاحیت سے استفادہ کیا جاسکے: نائب صدر جمہوریہ جناب نائیڈو
انہوں نے آر ای جنریشن کے لیے متبادل طریقے جیسے پانی پر مبنی اور چھت پر لگے پودے تلاش کرنے کا بھی مشورہ دیا
طلبا کو قابل تجدید توانائی کے شعبہ میں انٹرن شپ لینے کی ترغیب دیں: نائب صدر
نائب صدر جمہوریہ نے پڈوچیری یونیورسٹی میں شمسی توانائی کے پلانٹ کا افتتاح کیا
نائب صدر جمہوریہ ہند جناب ایم وینکیا نائیڈو نے آج ریاستوں پر زور دیا کہ وہ سولر پی وی سیلز اور ماڈیول کے لیے مینوفیکچرنگ پلانٹس کے قیام کو فروغ دیں، تاکہ وہ بھارت میں اپنی پیداوار کو تیز کرسکیں۔
اس بات کا مشاہدہ کرتے ہوئے کہ ہندوستان اب بھی درآمد شدہ اجزاء مثلا شمسی خلیوں اور ماڈیول پر بہت زیادہ انحصار کرتا ہے، انہوں نے ریاستوں کی فعال شراکت داری کے ذریعے شمسی توانائی میں آتم نر بھر بھارت کی اہمیت پر زور دیا۔ انہوں نے اس سلسلے میں انڈسٹری میں چھوٹے کاروباریوں کی حوصلہ افزائی پر بھی زور دیا۔
اگلے چند سالوں میں قابل تجدید توانائی کے شعبہ میں ہندوستان کی ترقی کے امکانات کی وضاحت کرتے ہوئے، جناب نائیڈو نے کہا کہ تربیت یافتہ فورس کی کمی اس شعبہ میں ہماری تیزی سے نمو میں رکاوٹ ہے۔ انہوں نے جدید ٹیکنالوجی کو اپنانے کے لیے افرادی قوت کو تربیت دینے اور انہیں ہنر مند بنانے میں سرمایہ کاری کی تجویز دی اور اس سلسلے میں انہوں نے 'سوریہ میترا' اسکیم کی مثال دی۔
مرکز کے زیر انتظام علاقہ پڈوچیری کے پڈوچیری یونیورسٹی میں 2.4 میگاواٹ صلاحیت کے سولر پاور پلانٹ کا افتتاح کرتے ہوئے انہوں نے آب و ہوا کی تبدیلی اور اس کے اثرات پر اپنی تشویش کا اظہار کیا۔ جناب نائیڈو نے اس بات پر زور دیا کہ شمسی، ہوا اور چھوٹے ہائیڈرو جیسی سبز توانائی ہماری بڑھتی ہوئی توانائی کی ضروریات کو پورا کرنے کے لیے ایک قابل عمل متبادل پیش کرتی ہیں۔
اس بات کا مشاہدہ کرتے ہوئے کہ ہندوستان تیزی سے توانائی کی منتقلی میں عالمی رہنما بن رہا ہے، انہوں نے نوٹ کیا کہ 40 گیگا واٹ سے زیادہ صلاحیت کے نصب شمسی صلاحیت کے ساتھ، بھارت شمسی توانائی کی صلاحیت میں عالمی سطح پر پانچویں نمبر پر ہے۔
شمسی شعبے میں اختراعات کی اہمیت پر زور دیتے ہوئے، جناب نائیڈو نے زمینی سطح سے الگ پی وی سسٹم لگانے کے متبادل راستے تلاش کرنے کا مشورہ دیا۔ اس تناظر میں انہوں نے پانی پر تیرتے سولر پلانٹس کی مثال دی، خاص طور پر این ٹی پی سی کا تلنگانہ کے راما گنڈم میں 100 میگاواٹ کی صلاحیت کا تیرتا ہوا سولر پاور پلانٹ کا حوالہ دیا۔ انہوں نے نشاندہی کی کہ چھت پر نصب سولر پلانٹس ایک پائیدار متبادل ہیں اور ان کی حوصلہ افزائی کرنے کی ضرورت ہے۔
نائب صدر جمہوریہ نے یونیورسٹیوں پر زور دیا کہ وہ تحقیق اور پروجیکٹوں کو فعال طور پر شروع کریں، جن میں قابل تجدید توانائی کا جزو ہے۔ انہوں نے تعلیمی اداروں کو مشورہ دیا کہ وہ طلباء کو قابل تجدید توانائی اور مادی علوم کے شعبے میں آخری سال کے پروجیکٹوں میں شامل ہونے اور انٹرن شپ لینے کی ترغیب دیں۔ انہوں نے مزید کہا کہ یہ نہ صرف ان کے روزگار کے امکانات کو بہتر بنائے گا، بلکہ اس سے ہماری گھریلو شمسی صنعت میں اختراعات اور بہتری کو فروغ دینے میں بھی مدد ملے گی۔
پڈوچیری کے لیفٹیننٹ گورنر ڈاکٹر تاملی سائی سوندرا راجن، وزیر اعلی جناب این رنگاسامی، پڈوچیری اسمبلی کے اسپیکر جناب ایم بلم آر سیلوم، پڈوچیری قانون ساز اسمبلی کے رکن جناب پی ایم ایل کلیان سندرم، پڈوچیری یونیورسٹی کے وائس چانسلر پروفیسر گرمیت سنگھ، ڈائریکٹر آف اسٹڈیز ڈاکٹر ایس بالاکرشنن اور دیگر شخصیتیں اس تقریب میں موجود تھیں۔